text: 24. november heldur Havnar Jazzfelag føðingardag
text: #000001
text: Leygardagin 24. november heldur Havnar Jazzfelag føðingardag við feitari funk konsert, plakatsølu og fløgumarknaði í Reinsarínum.
text: #000002
text: Tað verða fantastisku Blue Coat Brass Band, sum hava blást lív í manga mannamúgvu á festivalum og konsertum, sum fara at lyfta takið í Reinsarínum við tónleiki, sum ferðast úr Føroyum til New Orleans og aftur við jazz, soul, funk og hip-hop í skjáttuni.
text: #000003
text: Og at fáa øll í rættan hýr kemur spildurnýggi bólkurin Funksjón, sum spælir festligan funk/pop.
text: #000004
text: Stóra føðingardagsgávan, sum er til øll hetta kvøldið, er skráin til Vetrarjazz 2019, sum verður avdúkað og løgd fram. Vetrarjazz verður 21.-27. januar og hevur eina ørgrynnu av góðum føroyskum og altjóða jazzi at bjóða.
text: #000005
text: Hurðarnar til Reinsaríið lata upp kl 19.30, og Havnar Jazzfelag bjóðar okkurt gott at drekka (inntil uppi er). Fyrstu 4 áhoyrararnir, sum koma í føðingardag, fáa eitt ókeypis Jazzpass til Vetrarjazz 2019, sum gevur atgongd til allar konsertirnar á festivalinum (undantikið eina).
text: #000006
text: Tutl hevur fløgumarkna í Reinsarínum í sambandi við konsertina og nógv góð tilboð uppá bæði føroyskar og altjóða jazz-fløgur. Eisini ber til at ogna sær ikonisku appelsingulu og grønu Havnar Jazzfelag plakatirnar.
text: #000007
text: Bilur við fimm gentum bóltaði runt
text: #000015